KOMISSION ASETUS (ETY) N:o 2680/82, annettu 6 päivänä lokakuuta 1982, asetusten (ETY) N:o 685/69 ja (ETY) N:o 625/78 muuttamisesta varastopaikan valinnan osalta



Virallinen lehti nro L 284 , 07/10/1982 s. 0015 - 0016

Espanjank. erityispainos: Luku 03 Nide 26 s. 0071

Portugalink. erityispainos: Luku 03 Nide 26 s. 0071

Suomenk. erityispainos Alue 3 Nide 15 s. 0152

Ruotsink. erityispainos Alue 3 Nide 15 s. 0152



KOMISSION ASETUS (ETY) N:o 2680/82, annettu 6 päivänä lokakuuta 1982, asetusten (ETY) N:o 685/69 ja (ETY) N:o 625/78 muuttamisesta varastopaikan valinnan osalta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(), sellaisena kuin se on viimeksi muutettuna asetuksella (ETY) N:o 1183/82(), ja erityisesti sen 6 artiklan 7 kohdan ja 7 artiklan 5 kohdan, sekä katsoo, että komission asetuksessa (ETY) N:o 985/68(), sellaisena kuin se on viimeksi muutettuna Kreikan liittymissopimuksella, säädetään voin osalta ja komission asetuksessa (ETY) N:o 1014/68(), sellaisena kuin se on viimeksi muutettuna asetuksella (ETY) N:o 1272/79(), säädetään rasvattoman maitojauheen osalta, että interventioelin valitsee seudun lähimmän käytettävissä olevan varaston, johon tuote voidaan varastoida; erityistapauksissa voidaan valita jokin toinen varasto; komission asetuksessa (ETY) N:o 685/69(), sellaisena kuin se on viimeksi muutettuna asetuksella (ETY) N:o 1442/82(), ei säädetä voin osalta ja komission asetuksessa (ETY) N:o 625/78(), sellaisena kuin se on viimeksi muutettuna asetuksella (ETY) N:o 2863/80(), ei säädetä rasvattoman maitojauheen osalta erityistapauksista, joissa muun kuin lähimmän varaston valinta voi olla perusteltua; varastointikustannukset voivat muodostua merkittäväksi tekijäksi varaston valinnassa ja tästä syystä olisi säädettävä näistä erityistapauksista kyseisissä asetuksissa, ja tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Lisätään asetuksen (ETY) N:o 685/69 7 artiklaan kohta seuraavasti: "3. Siinä tapauksessa, jos interventioelin katsoo, että seudun lähimmän kylmävaraston, jossa voi varastoidaan, valinta aiheuttaa tavanomaista suuremmat kustannukset, viimeksi mainittu voi: a) valita toisen varaston, joka sijaitsee asetuksen (ETY) N:o 985/68 3 artiklan 2 kohdassa tarkoitetun välimatkan sisällä; b) valita tätä välimatkaa kauempana sijaitsevan toisen varaston, jos tämä valinta on kustannuksiltaan alhaisempi, ottaen huomioon kyseiset varastointi- ja kuljetuskustannukset; tässä tapauksessa interventioelin ilmoittaa valintansa viipymättä komissiolle." 2 artikla Lisätään asetuksen (ETY) N:o 625/78 7 artiklaan kohta seuraavasti: "3. Siinä tapauksessa, jos interventioelin katsoo, että seudun lähimmän varaston, jossa rasvaton maitojauhe varastoidaan, valinta aiheuttaa tavanomaista suuremmat kustannukset, viimeksi mainittu voi: a) valita toisen varaston, joka sijaitsee asetuksen (ETY) N:o 1014/68 3 artiklan 2 kohdassa tarkoitetun välimatkan sisällä; b) valita tätä välimatkaa kauempana sijaitsevan toisen varaston, jos tämä valinta on kustannuksiltaan alhaisempi, ottaen huomioon kyseiset varastointi- ja kuljetuskustannukset; tässä tapauksessa interventioelin ilmoittaa valintansa viipymättä komissiolle." 3 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 6 päivänä lokakuuta 1982. Komission puolesta Poul DALSAGER Komission jäsen () EYVL N:o L 148, 28.6.1968, s. 13 () EYVL N:o L 140, 20.5.1982, s. 1 () EYVL N:o L 169, 18.7.1968, s. 1 () EYVL N:o L 173, 22.7.1968. s. 4 () EYVL N:o L 161, 29.6.1979, s. 13 () EYVL N:o L 90, 15.4.1969, s. 12 () EYVL N:o L 158, 9.6.1982, s. 6 () EYVL N:o L 84, 31.3.1978, s. 19 () EYVL N:o L 297, 6.11.1980, s. 16